CELEX: 62020CN0387
Language: sl
Date: 2020-08-12 00:00:00
Title: Zadeva C-387/20: Predlog za sprejetje predhodne odločbe, ki ga je vložilo Notariusz w Krapkowicach Justynę Gawlicę – Krapkowice (Poljska) 12. avgusta 2020 – OKR

15.2.2021   
            
            
               SL
            
            
               Uradni list Evropske unije
            
            
               C 53/15
            
         
      Predlog za sprejetje predhodne odločbe, ki ga je vložilo Notariusz w Krapkowicach Justynę Gawlicę – Krapkowice (Poljska) 12. avgusta 2020 – OKR
      (Zadeva C-387/20)
      (2021/C 53/19)
      Jezik postopka: poljščina
      
         Nacionalni organ
      
      Notariusz w Krapkowicach Justyna Gawlica – Krapkowice
      
         Stranka v postopku v glavni stvari
      
      OKR
      
         Vprašanji za predhodno odločanje
      
      
                  1.
               
               
                  Ali je treba člen 22 Uredbe (EU) št. 650/2012 Evropskega parlamenta in Sveta z dne 4. julija 2012 o pristojnosti, pravu, ki se uporablja, priznavanju in izvrševanju odločb in sprejemljivosti in izvrševanju javnih listin v dednih zadevah ter uvedbi evropskega potrdila o dedovanju (1) razlagati tako, da je tudi oseba, ki ni državljan Evropske unije, upravičena izbrati svoje nacionalno pravo kot pravo, ki ureja vse zadeve v zvezi z dedovanjem?
               
            
                  2.
               
               
                  Ali je treba člen 75 v povezavi s členom 22 zgoraj navedene Uredbe št. 650/2012 razlagati tako, da v okoliščinah, v katerih dvostranski sporazum med državo članico in tretjo državo ne ureja izbire prava v primeru dedovanja, ampak določa pravo, ki se uporablja za dedovanje, državljan te tretje države s prebivališčem v državi članici, ki jo ta dvostranski sporazum zavezuje, lahko izbira pravo?
                  Predvsem pa:
                  
                              —
                           
                           
                              ali mora dvostranski sporazum s tretjo državo izrecno izključevati izbiro določenega prava in ne zgolj z uporabo objektivnih povezovalnih dejavnikov urejati dedno zakonodajo, da bi se štelo, da imajo njegove določbe prednost pred členom 22 Uredbe št. 650/2012?
                           
                        
                              —
                           
                           
                              ali je svoboda izbire dednega prava in določitev enega veljavnega prava z izbiro prava – vsaj v obsegu, ki ga je zakonodajalec Unije določil v členu 22 Uredbe št. 650/2012 – eno od načel pravosodnega sodelovanja v civilnih in gospodarskih zadevah v Evropski uniji, ki ga ni mogoče kršiti niti v primeru uporabe dvostranskih konvencij s tretjimi državami, ki imajo prednost pred Uredbo št. 650/2012?
                           
                        
            
         (1)  UL 2012, L 201, str. 107.